ཟབ་ལ་མ་ནཱ་རོའི་ཆོས་དྲུག་གི་སྒོ་ནས་འཁྲིད་པའི་རིམ་པ་ཡིད་ཆེས་གསུམ་ལྡན་ཞེས་བྱ་བ་བཞུགས་སོ།།།

རྗེ་བཙུན་དམ་པ་རྡོ་རྗེ་འཆང་དང་དབྱེར་མ་མཆིས་པ་རྣམས་ཀྱི་ཞབས་ཀྱི་པདྨོ་ལ་གུས་པ་ཆེན་པོས་ཕྱག་འཚལ་ལོ།།སྐུ་གསུང་ཐུགས་དང་རྫུ་འཕྲུལ་ཀུན་འགྲོ་དང་།།ཅི་འདོད་སྐྱེད་དང་ཡོན་ཏན་དབང
ཕྱུག་སྟེ།།དབང་ཕྱུག་བརྒྱད་ལྡན་རྡོ་རྗེ་འཆང་དབང་གི།ངོ་བོ་དཔལ་ལྡན་བླ་མའི་ཞབས་ལ་འདུད།།ཤིན་ཏུ་ཟབ་པའི་རྒྱུད་སྡེའི་གནད་བསྡུས་པ།།གྲུབ་པའི་དབང་ཕྱུག་ཏེ་ལོ་ནཱ་རོ་ནོས།།རིམ་བཞིན་བརྒྱུད་པ་ནཱ་རོ་ཆོས
དྲུག་ཅེས།།སྙན་པའི་གྲགས་པས་ཕྱོགས་ཀུན་རབ་ཁྱབ་པའི།།ལམ་འདིར་འབད་ལས་སྐལ་ལྡན་མཐའ་ཡས་ཀྱི།།རྣམ་པར་འདྲེན་པའི་གོ་འཕང་མཐོར་གཤེགས་པའི།།གདུང་རབས་འཛིན་པའི་གསུང་གིས་ན་ན་
ཏན་དུ།།ཡང་ཡང་བསྐུལ་ཕྱིར་ལམ་དེ་འདིར་བཤད་བྱ།།འདིར་ཟ་བ་ལ་མ་ནཱ་རོའི་ཆོས་དྲུག་ཅེས་ཀུན་ཏུ་གྲགས་པའི་གདམས་ངག་འཆད་པ་ལ་གཉིས་ཏེ།གང་ལ་བརྟེན་ནས་ལ་མ་འདི་སྒོམ་པའི་སྔོན་འགྲོ་དང་།དེ་ལ
བརྟེན་ནས་ལམ་འདི་ཇི་ལྟར་བསྒོམ་པའོ།།དང་པོ་ལ་གཉིས།སྔོན་འགྲོ་དང་པོ་ཐེག་ཆེན་ཐུན་མོང་བའི་ལམ་དང་།ཐུན་མོང་མ་ཡིན་པ་བླ་མེད་ཀྱི་ཐེག་པའི་སྔོན་འགྲོའོ།།དང་པོ་ལ་གཉིས།ལམ་ཐུན་མོང་བ་ལ་སློབ་པ།

ལྕགས་འདི་ལའང་དགོས་པར་བསྟན་པ་དང་།ལམ་དེ་ལ་བློ་སྦྱོང་བའི་རིམ་པའོ།།དང་པོ་ནི།ལམ་འདི་ལ་ཕ་རོལ་ཏུ་ཕྱིན་པའི་ཐེག་པ་དང་།སྔགས་ཀྱི་ཐེག་པ་གཉིས་ཀྱི་ཐུན་མོང་གི་ལམ་ལ་སྦྱོང་བའི་རིམ་པ་
རྣམས་ངེས་པར་དགོས་ཏེ།རྗེ་མར་བའི་རྒྱུད་ཀྱི་བཤད་སྲོལ་འཛིན་པའི་ཟླ་མཇོག་པ་སོགས་ཀྱིས།བརྟག་གཉིས་ལས།དང་པོ་རིགས་སྦྱོང་སྦྱིན་པར་བྱ།།ཞེས་པ་ནས།དེ་ཡི་རྗེས་སུ་དབུ་མ་བསྟན།།ཞེས་པའི་བར་གྱིས
ཐེག་ཆེན་པ་གཉིས་ཐུན་མོང་གི་བསླབ་བྱ་བསྟན་པར་བཤད་ལ།དེ་རྒྱུད་ཀྱི་དོན་དུའང་སྣང་བའི་ཕྱིར་དང་།རྗེ་བཙུན་མིད་ལས་ཀྱང་།བར་དོ་འཕྲོང་སྒྲོལ་གྱི་གདམས་ངག་གིས་འཁྲིད་པ་ན།ཐོག་མར་སྐྱབས་འགྲོ་དང་།སྨོན་
འའཇུག་གི་སེམས་བསྐྱེད་དུ་འཇུག་ཅིང་།དེའི་ཚེ་ཡང་ཕུང་སྣ་གྲོགས་གིས་འདྲེན།མཛེ་སྦྲེལ་གཡང་ལ་ལྷུང་།ཞེས་ཇི་བཞིན་དུ་མི་སྲུང་བར་ཁས་བླངས་ཙམ་བྱེད་པས།དཔོན་སློབ་གཉིས་ཀ་གཡང་ལ་ལྷུང་བ་དང་།ཕན་ཡོན་རེ་
མཐོང་བ་ཙམ་གྱིས་ཞུགས་ན་ཕུང་གི་སྣ་འདྲེན་དུ་གསུངས་ནས།ཕྱིས་རྗེ་བཙུན་མའི་བྱིན་རླབས་མཛད་ནས་གདམས་ངག་ཕོག་ལ།བར་ངོ་འཕྲང་སྒྲོལ་ཡང་གདམས་ངག་འདི་ཉིད་ཀྱི་མཚོན་གྱི་རྣམ་གྲངས་ཡིན་པའི་ཕྱིར་དང་།།

འཁྲིད་ཚུལ་དེ་ཡང་ཀུན་གྱི་ཐུན་མོང་བ་ཡིན་པའི་ཕྱིར་རོ།།ཁྱད་པར་དུ་ཆོས་རྗེ་སྐམ་པོ་པས་ནི།ཆོས་བཞིའི་འགྲེལ་པར་འབྱུང་བ་ལྟར།སྐྱེས་བུ་གསུམ་གྱི་ལམ་གྱི་རིམ་པས་རྒྱུད་སྦྱངས་པ་སྔོན་དུ་བཏང་ནས་མཛད་པ་ཡིན་ནོ།།དེས་ན་ཆོས་རྗེ་ཕག་མོ་གྲུ།
པ་སོགས་འགའ་ཞིག་གི།ཆོས་དྲུག་གི་ཁྲིད་ཡིག་ན་ལམ་ཐུན་མོང་བའི་ཁྲིད་ཚུལ་མི་སྣང་བ་ནི།ཚོགས་ཁྲིད་ལམ་རིམ་བཞིན་དུ་ཁྲིད་པའི་རྗེས་སུ་གདམས་ངག་འདི་སྟེར་བའི་ལུགས་སུ་སྣང་བས།ཡང་དགོན་པའི་ཁྲིད་ཡིག་ན་འདུག་པ་བཞིན།ལམ་ཐུན་
མོང་བ་ལ་སྔོན་དུ་འཁྲིད་པ་ཤིན་ཏུ་གནད་ཆེ་བར་ཟུངས་ཤིག།དེ་ལྟར་བྱས་ན་ལམ་ཕྱོགས་རེ་བར་མ་སོང་བར།མདོ་རྒྱུད་གཉིས་ཀའི་ལམ་གྱི་གནད་རྫོགས་པའི་ཁྲིད་ལུགས་ཡིན་པས།ལུགས་འདིའི་ཁྱད་ཆོས་ཆེན་པོ་ཞིག་ཏུ་འདུག་པ་ལ།དེ་ལྟར་དུ་གོ་བ
ཆགས་དགོས་སོ།།གཉིས་པ་ལམ་དེ་ལ་བློ་སྦྱོངས་པའི་རིམ་པ་ནི།འོ་ན་ཐེག་ཆེན་གཉིས་ཐུན་མོང་བའི་ལམ་ལ་ཇི་ལྟར་སྦྱང་སྙམ་ན།ཇོ་བོ་ཆེན་པོའི་མན་ངག་ལས་འབྱུང་བ་ལྟར་བྱ་སྟེ།ཐོག་མར་ཐེག་པ་ཆེན་པོའི་བཤེས་གཉེན་མཚན་ཉིད་དང་ལྡན་པ་ཞིག
ལ་བསམ་པ་དང་སྦྱོར་བས་བསྟེན་པ་ཚུལ་བཞིན་དུ་བྱའོ།།དེས་ཀྱང་དལ་བ་དོན་ཆེ་བ་དང་རྙེད་དཀའ་བའི་ཚུལ་བསྟན་ཏེ།བློ་སྦྱོངས་པས་དལ་བའི་རྟེན་ལ་སྙིང་པོ་ལེན་འདོད་ཆེན་པོ་སྐྱེས་པ་ན།སྙིང་པོ་ལེན་པའི་མཆོག་ནི་ཐེག་ཆེན་དུ་འཇུག་པ་ཉིད་མཆོག་ཡིན་ཏེ།
དེའི་འཇུག་སྒོ་ཡང་བྱང་ཆུབ་ཀྱི་སེམས་ཉིད་ཡིན་ལ།དེ་ཡང་དག་པ་ཅིག་རྒྱུད་ལ་ཡོད་ན།དེའི་ཐེག་ཆེན་པ་ཡང་བཅོས་མོ་མ་ཡིན་པར་འགྱུར་ལ།དེ་ཚིག་ཙམ་དུ་སོང་ན་ཐེག་ཆེན་པ་ཡང་ཚིག་ཙམ་དུ་འགྲོ་བའི་ཕྱིར་རོ།།དེ་ལྟར་ན་ཤེས་རབ་ཅན་གྱིས།།

སེམས་དེའི་མི་མཐུན་ཕྱོགས་རིམ་གྱིས་བསལ་ནས་མཚན་ཉིད་ཚང་བ་ཅིག་བསྐྱེད་པར་བྱའོ།།དེ་ལ་ཡང་ཐོག་མར་ཚེ་འདི་ལ་བློ་མ་ལྡོག་ན་ཐེག་པ་ཆེ་ཆུང་གང་གི་ཡང་ལམ་གྱི་གེགས་ཡིན་པས།ཚེ་འདིར་རིང་དུ་མི་གནས་པའི་འཆི།
བ་དྲན་པ་དང་།ཤི་བའི་འོག་ཏུ་ངན་འགྲོར་འཁྱམས་པའི་ཚུལ་རྣམས་བསམས་ནས།ཚེ་འདི་ལ་བློ་ལྡོག་པར་བྱའོ།།དེ་ནས་འཇིག་རྟེན་ཕྱི་མའི་ཕུན་ཚོགས་ལ་སྲེད་པའི་བློ་ཡང་འཁོར་བ་མཐའ་དག་གི་ཉེས་དམིགས་ལེགས་པར་བསམས་ཏེ་བཟློག
ནས་ཡིད་ཐར་པ་ལ་ཕྱོགས་པར་བྱའོ།།དེའི་འོག་ཏུ་རང་ཉིད་ཞི་བདེའི་སེམས་བཟློག་པའི་ཕྱིར་དུ།བྱམས་པ་དང་སྙིང་རྗེ་དང་དེའི་རྩེ་བ་ཅན་གྱི་བྱང་ཆུབ་ཀྱི་སེམས་ལ་རིང་དུ་སྦྱངས་ནས།བཅོས་མ་མ་ཡིན་པའི་བྱང་ཆུབ་ཀྱི་སེམས་སྦྱང་བར་བྱའོ།།དེ་ནས་བྱང
ཆུབ་སེམས་དཔའི་སྤྱོད་པ་རྣམས་ཤེས་པར་བྱས་ལ་སློབ་འདོད་བསྐྱེད་དེ།རྒྱལ་སྲས་ཀྱི་སྤྱོད་པའི་ཁུར་བཟུང་བར་ནུས་པ་ན།བྱང་སེམས་ཀྱི་སྡོམ་པ་བཟུང་ནས་དེའི་བསླབ་བྱ་ཕྱིན་དྲུག་ལ་སློབ་པ་སྤྱི་དང་།ཁྱད་པར་དུ་བསམ་གཏན་གྱི་ངོ་བོ་ཞི་གནས་
ཀྱིས་སེམས་ལས་རུང་དུ་བྱེད་པ་དང་།ཤེར་ཕྱིན་གྱི་ངོ་བོ་ཆོས་རྣམས་སྒྱུ་མ་དང་ནི་མཁའ་ལྟ་བུར་རྟོགས་པའི་ལྷག་མཐོང་ལ་བསླབ་པར་བྱའོ།།དེ་ནས་རྡོ་རྗེ་ཐེག་པའི་དམ་ཚིག་དང་སྡོམ་པའི་ཁུར་བཟུང་བར་ནུས་པ་ན།བླ་མ་ལྔ་བཅུ་པ་མཉན་ནས་བླ་མའི་
བསྟེན་ཚུལ་རྣམས་དག་པོར་བྱས་ཏེ་སྔགས་ལ་འཇུག་པར་བྱའོ།།ཐེག་པ་ཐུན་མོང་གི་ལམ་གྱི་རིམ་པ་སྔར་བཤད་པ་འདི་དག་ལ་མ་སྦྱངས་ན།ཚེ་འདིའི་ཁྲི་བ་མི་ཆོད་པས་ཆོས་བྱེད་འདོད་བརྟན་པོ་མི་འབྱུང་།དད་པ་ཁ་ཞེ་མེད་པ་མི་སྐྱེ་བས་སྐྱབས་གནས།

ལ་ཛྷ་ལོངས་སྒྱུར་མི་འོང་ལས་འབྲས་ལ་ངེས་པ་བརྟན་པོ་མི་རྙེད་པས་སྣོམ་པ་གང་གིས་ཡང་སྲུང་སྡོམ་ཞིབ་མོ་མེད་པའི་རྩིང་ཆོས་པར་འགྲོ།འཁོར་བ་བ་ཞེན་ལོག་རྣལ་མ་མི་སྐྱེ་བས་ཐར་པ་དོན་གཉེར་གོ་བཅོམ་དུ་ཟད།བྱམས་པ་དང་སྙིང་རྗེའི་རྩ་བ་ཅན་གྱི་སྨོན་སེམ།
མ་བཅོས་པ་མི་སྐྱེ་བས།ཐེག་ཆེན་པ་མིང་ཙམ་དུ་འགྲོ།བྱང་སེམས་ཀྱི་སྤྱོད་པ་སྤྱི་ལ་སློབ་འདོད་དྲུག་པོ་མི་འབྱུང་བས།འཇུག་སྡོམ་རྣལ་མ་མི་སྐྱེ།ཞི་གནས་དང་ལྷག་མཐོང་སྐྱེའི་གོ་བ་རྣམ་དག་མི་འཆགས་པས།ཏིང་ངེ་འཛིན་ཕྲ་མོ་ལ་ཡང་འཁྲུལ་ཞིང་།
བདག་མེད་ཀྱི་ལྟ་བ་ལ་ངེས་པ་མི་སྐྱེ་བས།དེ་རྣམས་སུ་མ་སོང་བ་འདོད་ན་ཐོག་ཚོན་གཉིས་ཀྱི་སྤྱིའི་ལམ་ལ་སྦྱང་བར་བྱའོ།།འདི་ནི་རྔ་བཙྪིན་བྱམས་པ་ནས་ཐོགས་མོད་དང་།རྗེ་བཙུན་འཇམ་དབྱངས་ནས་ཀླུ་སྒྲུབ་དང་།ཞི་བ་ལྷ་ལ་བརྒྱུད་པའི་ཆུ་བོ་གསུམ་འདྲེས་ཀྱི།
གདམས་པ་རྡོ་རྗེ་ཐེག་པ་དང་།བར་ཕྱིན་ཐེག་པ་གང་གི་སྦྱོར་འཇུག་ཀྱང་བྱ་དགོས་པ་རྔ་བོ་ཆེན་པོ་བཞེད་དོ།།ཛྷཻཾ་ཛྙཱན་མེད་ལས་བྱུང་།དག་དང་མི་དགེའི་ལས་རྣམས་ལ།།རྒྱུ་འབྲས་དག་པདྨ་མ་བསམས་ན།།ངན་སོང་སྡུག་བསྔལ་མོ་བཟོད་པས།།ཕྲ་ཞིང་ཕྲ་བ
མི་སྤྱིར་ལ།།བག་ཡོད་དྲན་པས་ཟིན་ཀྱང་འཚལ།།འདོད་ཡོད་སྦྱིན་དུ་མོ་བཱལྟས་ཤིང་།།ཞེན་པ་ནང་ནས་མ་ལོགྲོན།།འཁོར་བའི་བཙནར་མི་སྒྲོལ་བས།།ཐམས་ཅད་སྒྱུ་མར་ཤེས་པའི་བློས།།ཀུན་འབྱུང་གཉེན་པོ་བསྦྱིན་ཡང་འཚལ།།འགྲོ་དྲུག་སེམས་ཅད
མ་ལ།།བྱིས་བཛྲན་དུ་མི་གཟོན།།ཐེག་པ་དམན་པར་གོལ་བའི་སྐྱོན།།དེ་ཕྱིར་བརྗེ་བ་ཆེན་པོ་ཡིས།།བྱང་ཆུབ་སེམས་ལ་བསླབ་ཀྱང་འཚལ།།ཞེས་དང་།ང་མོ་ཁམ་པོརྒྱད་ལ་འཇིགས་འཇིགས་ནས།།མི་རྟག་འཁོར་བའི་ཉེས་དམིགས་བསྒོམས།།སྐྱབས

དཀོན་མཆོག་གསུམ་ལ་བློ་ཕུགས་གཏད།།ལས་རྒྱུ་འབྲས་ཆོས་ལ་ནན་ཏན་བྱས།།ཐབས་བྱང་ཆུབ་སེམས་ལུ་རྒྱུད་སྦྱངས་པས།།བག་ཆགས་སྒྲིབ་པའི་རྒྱུན་ལམ་ཆད།།སྣང་བ་ཅིར་སྣང་སྒྱུ་མར་རྟོགས།།ད་ངན་སོང་གསུམ་ལ
ཉམ་ང་མེད།།ཅེས་གསུངས་པ་ལྟར་ལམ་ཐུན་མོང་བ་དེ་དག་ལ་ངེས་པ་བརྟན་པོ་མ་བྱུང་བར་དུ་བསྒོམ་པར་བྱའོ།།ལམ་གྱི་ལུས་ཡོངསུ་རྫོགོས་པ་རེ་ལ་གོ་བ་ལེགས་པར་ཆགས་ནས་ཉམས་སུ་ལེན་པ་ནི།ལམ་རྫོགས་པར་བགྲོད་པའི་གཞི་ཚོང་བར
ཐིངས་པ་ཡིན་པས་གཞན་དང་མི་འདྲ་ལ།ལམ་ཐུན་མོང་བ་ལ་བསླབ་ཚུལ་ནི་གཞན་དུ་རྒྱས་པར་བཤད་ཟིན་ཏོ།།གཉིས་པ་ཐུན་མོང་མ་ཡིན་པ་བླ་མེད་ཀྱི་ཐེག་པའི་སྔོན་འགྲོ་ལ་གཉིས།སྤྱིའི་སྔོན་འགྲོ་དང་།ཁྱད་པར་གྱི་སྔོན་འགྲོའོ།།དང་པོ་ལ།
གཉིས།དབང་རྫོགས་པར་ཐོབ་དགོས་པར་བསྟན་པ་དང་།དམ་ཚིག་རྣམས་བསྲུང་དགོས་པར་བསྟན་པའོ།།དང་པོ་ནི།རྗེ་མར་པའི་རྒྱུད་སྡེའི་བརྒྱུད་འཛིན་མེས་སྟོན་དང་རྡོག་སྟོན་ལ་སོགས་པ་རྣམས་ཀྱི་ལུགས་ལ་ཡང་།གསང་སྔགས་ཀྱི་ལམ་རིམ
པ་གཉིས་སྒོམ་པ་ལ་དབང་བཞི་རྫོགས་པར་བསྐུར་བ་དགོས་པར་བཞེད་ལ།རྗེ་བཙུན་མིང་ལས་ཀྱང་།སྐམ་པོ་པ་དང་མཇལ་ནས་ལོ་མ་འདི་ལ་འཁྲིད་པའི་སྔོན་དུ།ཁྱོད་ཀྱིས་དབང་ཐོབ་བམ་གསུངས་པས།སྒམ་པོ་བས་ཟངས་དཀར་གྱི་སློབ་མ།
མར་ཡུལ་བློ་ལྡན་ལ་ཐོབ།ཅེས་ཞུས་པའི་རྗེས་སུ་ཁྲིད་མཛད་ཅིང་།དེ་བཞིན་དུ་ཁོང་ལ་གདམས་ངག་ཞུས་པ་ན།བ་རི་ལོ་ཙཱ་བ་ལ་དབང་ཞུས་ལ་ཤོག་གསུངས་པ་མང་དུ་མཛད་འདུག་པ་དང་།དཔལ་ཕག་མོ་གྲུ་པས་མཛད་པ་ན་ཡང་།སྔོན་དུ་དབང་།

ཞི་རྫོགས་པར་བསྐུར་བའི་ལུགས་མཛད་འདུག་པས།མར་ལུགས་ལའང་རྒྱུད་ཀྱི་གཞུང་དང་གདམས་ངག་འཛིན་པའི་བླ་མ་སྔ་མ་ཆེན་པོ་རྣམས་ཀྱི་བཞེད་པས།དབང་བཞི་ཡོངས་སུ་རྫོགས་པར་ཐོབ་པ་ཅིག་ངེས་པར་དགོས་སོ།།དེ་ནི་རྒྱུད་མང་པོ་ལས་ཀྱང་
ཤིན་ཏུ་ནན་ཆེ་བར་གསུངས་ཏེ།ཕྱག་ཆེན་ཐོག་ལེའི་གཉིས་པ་ལས།དང་པོར་རེ་ཞིག་གང་ཚེ་སྐྱོབ།།ལན་ཅིག་དབང་རྣམས་ཀྱིས་ནི་བསྒྱུར།།དེ་ཚེ་གསང་ཆེན་བཤད་པ་ཡི།།ངེས་པར་སྣོད་དུ་གྱུར་པའོ།།དབང་མེད་ན་ནི་དངོས་གྲུབ་མེད།།བྱེ་མ་བཙིར་ལ་མར
མེད་ལྟར།།གང་ཞིག་རྒྱད་ལུང་ང་རྒྱལ་གྱིས།།དབང་བསྐུར་མེད་པར་འཆད་བྱེད་པ།།སློབ་དཔོན་སློབ་མ་ཤི་མ་ཐག།དངོས་གྲུབ་ཐོབ་ཀྱང་དམྱལ་བར་འགྲོ།།དེ་བས་འབད་པ་ཐམས་ཅད་ཀྱིས།།བླ་མ་ལས་ནི་དབང་དོན་ཞུ།།ཞེས་དང་།རྒྱུད་རྡོར་འཕྲེང་གི་གཉིས
པ་ལས་ཀྱང་།དབང་བསྐུར་བ་ནི་གཙོ་བོ་སྟེ།།དངོས་གྲུབ་ཐམས་ཅད་རྟག་ཏུ་གནས།།ང་ཡིས་ཇི་བཞིན་དོན་བཤད་ཀྱིས།།དེ་ཕྱིར་ཐོག་མར་ཡང་དག་ཉོན།།ཐོག་མར་སློབ་མ་གང་གི་ཚེ།།བློ་ལྡན་ཡང་དག་དབང་བསྐུར་ན།།རྫོགས་པའི་རིམ་པའི་རྣལ་འབྱོར་ལ།།དེ
ཡི་ཚེ་ན་སྣོད་དུ་འགྱུར།།ཡང་དག་དབང་བསྐུར་གྱིས་དབེན་ན།།སྒྲུབ་པོས་རྒྱུད་ཀྱི་དོན་ཤེས་ཀྱང་།།སློབ་དཔོན་སློབ་མ་མཚུངས་པར་ནི།།མི་བཟད་དམྱལ་བ་ཆེན་པོར་འགྲོ།།ཞེས་གསུངས་པས་གསང་ཆེན་བཤད་པ་དང་སྒོམ་པའི་སྣོད་དུ་རུང་བ་དབང་རྣམ་དག
ཐོབ་པ་ལ་རེག་ལས་པས།དབང་ནི་དངོས་གྲུབ་ཀྱི་རྩ་བ་ཡིན་ཏེ།རོ་མིང་ན་རྒྱུད་དོན་ཤེས་ནས་ལམ་ལ་ཅི་ཙམ་འབད་ཀྱང་དངོས་གྲུབ་ཁྱད་པར་ཅན་ཐོབ་མོ་སྲིད་ལ།དེ་མ་ཐོབ་པའི་ཉེས་དམིགས་ཙམ་དུ་མ་ཟད་དངོས་གྲུབ་ཕྲ་མོ་ཐོབ་ཀྱང་དཔོན་སློབ་གཉིས་ཀ་དམྱལ

བར་འགྲོའོ།།དབང་བསྐུར་པ་ཡང་བདེ་མཆོག་རྩ་རྒྱུད་ལས།སྔགས་པས་དཀྱིལ་འཁོར་མ་མཐོང་བར།།གང་ཞིག་རྣལ་འབྱོར་པ་ཉིད་འདོད།།མཁའ་ལ་ཁུ་ཚུར་གྱིས་རྡོག་དང་།།སྨིག་རྒྱུའི་ཆུ་ནི་འཐུང་དང་མཚུངས།།ཞེས་གསུངས།
པས་སྔོན་དུ་དཀྱིལ་འཁོར་དུ་བཅུག་ནས་དཀྱིལ་འཁོར་མཐོང་བ་དང་།དེ་ནས་ཆུ་ཅོད་པན་ལ་སོགས་པའི་དབང་རྫོགས་པར་བསྐུར་བ་དགོས་ཀྱི།དེ་ལྟ་མིན་པར་དབང་གི་ཆ་འགའ་རེ་དང་ལྷ་རེའི་བྱིན་རླབས་ཀྱི་རྗེས་གནང་ཙམ་ལ་བརྟེན་པ་ནི།དབང་རྣམ
དག་གཞན་སྔོན་དུ་སོང་བ་ཡིན་ན།མི་རུང་བ་མེད་ཀྱང་དང་པོ་དབང་རྣམ་དག་གཞན་སྔོན་དུ་མ་སོང་ན།དེ་ཙམ་གྱིས་དབང་གི་གོ་མི་ཆོད་པས་དབང་རྫོགས་པ།རྒྱུད་སྡེ་རྣམ་དག་ནས་གསུངས་པ།པ་ཎ་གྲུབ་ཀྱིས་ཀྱང་ལེགས་པར་བཤད་པ།བླ་མ་དམ
པ་རྣམས་ལས་རིམ་པ་བཞིན་དུ་བརྒྱུད་པས་རྒྱུད་སྣོད་དུ་རུང་བར་བྱའོ།།དེ་ཡང་འདིར་ཀྱེ་རྡོ་རྗེའམ།འཁོར་ལོ་བདེ་མཆོག་ལྟ་བུའི་དབང་བསྐུར་བར་བྱས་ན།དེ་དག་དང་འབྲེལ་ཆེ་བས་ལེགས་སོ།།གཉིས་པ་དམ་ཚིག་རྣམས་བསྲུང་དགོས་པར་བསྟན་པ་ནི།དེ
འདྲ་བའི་དབང་རྣམ་དག་ཐོབ་པའི་དུས་སུ་བླ་མོ་དང་རྒྱལ་བ་སྲས་བཅས་དཔང་དུ་བཞག་ནས།ཇི་སྐད་གསུངས་པ་བཞིན་སྒྲུབ་པར་ཁས་བླངས་པའི་དམ་ཚིག་དང་།སྡོམ་པ་རྣམས་ཀྱི་བསྲུང་མཚམས་ལེགས་པར་ཤེས་པར་བྱས་ནས།ཚུལ་བཞིན་དུ་སྲུང
དགོས་པ་ཡིན་ཏེ།བདེ་མཆོག་རྩ་རྒྱུད་ལས།ཤིན་ཏུ་མཉམ་གཞག་སྒྲུབ་པ་པོས།།དམ་ཚིག་རྟག་ཏུ་བསྐྱང་བར་བྱ།།དམ་ཚིག་ཉམས་པས་དཀྱིལ་འཁོར་དུ།།དབང་བསྐུར་དངོས་གྲུབ་ཐོབ་མི་འགྱུར།།ཞེས་དང་།མཉམ་སྦྱོར་ལས།དཀྱིལ་འཁོར་དུ་ནི་མ་ཞུགས

ཤིང་།།དམ་ཆོག་རྣམས་ནི་སྤངས་པ་དང་།།གསང་བའི་དེ་ཉིད་མི་ཤེས་པས།།བསྒྲུབས་ཀྱང་ཅི་ཡང་མི་འགྲུབ་བོ།།ཞེས་དཀྱིལ་འཁོར་དུ་བཞུག་པ་སྔོན་དུ་འགྲོ་བའི་དབང་མ་ཐོབ་པ་དང་།བསྲུང་བྱེད་དམ་ཚིག་རྣམས་ཡལ་བར་དོར་བ་དང་།རིམ་གཉིས་ཀྱི་གསང་།།
བའི་གནད་རྣམས་ལེགས་པར་མི་ཤེས་པས།རིང་དུ་བསྒྲུབས་ཀྱང་འདོད་པའི་དངོས་གྲུབ་ཅི་ཡང་མི་འགྲུབ་པར་གསུངས་པས།རྣལ་འབྱོར་བླ་མེད་པའི་སྒྲུབ་པ་པོ་ལ་བས་བླངས་ནས།ལུགས་དེ་ལ་རྩ་ལྟུང་གི་གྲངས་དུ་ཡོད་ཀྱང་མི་ཤེས་ན་མི་འོང་བས།རྩ་བ་དང་ཡན
ལག་གི་དམ་ཚིག་བསྲུང་མཚམས་ལེགས་པར་ཤེས་པར་བྱས་ནས་སྦྱང་བ་གལ་ཆེའོ།།གཉིས་པ་ཁྱད་པར་གྱི་སྔོན་འགྲོ་ནི།སྤྱིར་སྔོན་འགྲོའི་མཆོག་ནི།ལམཐུན་མོང་བ་ལ་སྦྱོང་བ་དང་།དབང་རྣམ་དག་བསྒྱུར་བ་དང་།རྩ་བ་དང་ཡན་ལག་གི་དམ་ཚིག་རྣམས
ཚུལ་བཞིན་དུ་སྲུང་བ་ཡིན་པས།དེ་ལ་ངེས་པ་རྙེད་པ་དགོས་ལ།བླ་མོའི་རྣལ་འབྱོར་དང་།རྡོར་སེམས་ཀྱི་བསྒོམ་བཟླས་དང་།མཎྜལ་དབུལ་བ་སོགས་ཀྱང་།སྔགས་ཀྱི་བསླབ་བྱ་སློང་བའི་ཁོངས་ཉིད་ནས་འབྱུང་བ་ཡིན་ནོ།།འོན་ཀྱང་བླ་མ་རྣམས་ཀྱི་ཕྱག་བཞེས་ལ
དེ་དག་ལོགས་སུ་འབྱུང་བ་ལྟར་བཤད་པ་ལ་གཉིས།སྡིག་སྒྲིབ་དག་པར་བྱ་བའི་ཕྱིར་རྡོར་སེམས་ཀྱི་བསྒོམ་བཟླས་བྱ་བ་དང་།བྱོན་རླབས་འཇུག་པའི་ཕྱིར་བླ་མའི་རྣལ་འབྱོར་བསྒོམས་ནས་མཆོད་པའོ།།དང་པོ་ནི།ཐོག་མར་དཀོན་མཆོག་གསུམ་ལ་བློ་ལིངས
སྐྱུསྦྱར་གྱི་སྐྱབས་འགྲོ་རྒྱུད་དང་འདྲེས་ངེས་པ་བྱ།རང་ཉིད